OpenLLM-France/wikimedia huggingface dataset:
# Kalanchoe grandidieri

Kalanchoe grandidieri és una espècie de planta suculenta del gènere Kalanchoe, de la família de les Crassulaceae.

## Descripció

És un arbusts perenne, molt robust, de fins a 3 m d'alçada, totalment glabre.
Les tiges erectes, gruixudes, de 2 a 7 cm de diàmetre, poc o molt ramificades, blanquinoses, amb escorça resinosa.
Les fulles són sèssils, molt carnoses, d'1 cm de gruix, dures i pesades, oblongues, obovades a espatulades, carinades, de 4 a 15 cm de llarg i de 2 a 7 cm d'ample, punta obtusa, mucronada aguda, base atenuada, marges sencers.
Les inflorescències de tirs estrets, de 20 a 50 cm de llarg, peduncle de 40 a 60 cm, pedicels carnosos, de 6 a 8 mm de llarg.
Les flors són dures, erectes a pèndules; calze verd, campanulat; tub d'1 a 3,5 mm; sèpals àmpliament triangulars, aguts, d'1 a 4 mm de llarg i ample; corol·la violeta, carnosa; tub urceolat, bruscament de 4 angles, de 12 a 25 mm de llargada i de 7 a 10 mm de diàmetre; pètals ovats, mucronats aguts, marges membranosos, de 4 a 7,5 mm de llarg i de 4 a 5,5 mm d'ample, estams inclosos, anteres grogues.
Aquesta bonica espècie és una de les de major creixement de Kalanchoe. Tot i el seu lent creixement, és fàcil de cultivar i es pot propagar a partir de fulles individuals.

## Distribució

Planta endèmica del sud-oest de Madagascar (altiplà de Mahafaly). Creix sobre pedra calcària.

## Taxonomia

Kalanchoe grandidieri va ser descrita per Henri Ernest Baillon (Baill.) i publicada a Hist. pl. Madag., Atlas t. 57. 1888.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
grandidieri: epítet atorgat en honor del naturalista francés Alfred Grandidier.

### Sinonímia

* Sarcocaulon curralii Heckel (1908)
* Kalanchoe delescurei Hamet ex H.Perrier (1923)
Existeix la varietat Kalanchoe grandidieri var. itampolensis Desc.

## Referències

* ↑ «Kalanchoe grandidieri». International Crassulaceae Network.
* ↑ «Kalanchoe grandidieri Baill.». International Plant Names Index.
* ↑ «Epónimos del género Kalanchoe Adanson (Crassulaceae)». Bouteloua.
# José Luis Sarabia Moreno

José Luis Sarabia Moreno (Pamplona, 30 de març de 1965) és un exfutbolista navarrès, que ocupava la posició de davanter.

## Trajectòria

Format a l'Athletic Club, amb els de San Mamés només hi disputa un encontre a primera divisió, a la 84/85, encara que amb el filial disputaria la categoria d'argent.
Sense continuítat a l'Athletic, a la 86/87 recala al CA Osasuna, on marca dos gols en 11 partits a la màxima categoria. L'any següent fitxa per la UE Alzira. El quadre valencià militava a Segona Divisió, tot perdent la categoria eixe any. El navarrès, però, va ser titular i va marcar tres gols.
La temporada 90/91 hi retorna a la primera divisió de la mà del Real Burgos, apareixent de forma esporàdica. El 1991 recala al CD Badajoz, amb qui aconsegueix l'ascens a Segona Divisió. La temporada següent, a la categoria d'argent, disputa set partits amb els extremenys.

## Enllaços externs

* Fitxa del jugador
# Grilló

Grilló és una eina de subjecció ràpida que se sol utilitzar com a peça intermèdia entre l'armella i l'eslinga. Se sol utilitzar també per a subjectar la càrrega a una grua.
El grilló sol constar d'una argolla i un caragol.
Hi ha diversos tipus de grillons:
* Grillons giratoris
* Grillons per altes càrregues
Històricament, els grillons també s'han fet servir per a immobilitzar o restringir els moviments dels presoners. Els grillons ja són esmentats al segle xv al poema "Presoner" de Jordi de Sant Jordi on es diu "E los grillons lleugers ara preo més"

## Vegeu també

* Manilla (grilló)

## Referències

* Tens-grillons

## Nota

* ↑ «Presoner, de Jordi de Sant Jordi a Viquitexts». [Consulta: 2 juny 2016].
# La Selleta

La Selleta és el nom dels següents llocs:
* La Selleta (Mas de Barberans), cim del municipi de Mas de Barberans (Montsià).
* La Selleta (Roquetes), cim del municipi de Roquetes (Baix Ebre).
* La Selleta (Alcanar), entitat de població d'Alcanar (Montsià).
# Jack Grealish

Jack Peter Grealish (10 de setembre de 1995) és un futbolista professional anglès que juga de volant o mitjapunta pel Manchester City de la Premier League.
Jack Grealish va començar la seva carrera professional al Notts County, un equip que en aquell moment jugava a la EFL League One mitjançant una cessió, després d'això, va tornar a l'Aston Villa fins a la temporada 2021-2022 que fitxa pel Manchester City per 117 milions d'euros.

## Palmarès
### Manchester City FC

* 1 Campionat del Món de Clubs: 2023
* 1 Lliga de Campions de la UEFA: 2022-23
* 1 Supercopa d'Europa: 2023
* 3 Lligues angleses: 2021-22, 2022-23, 2023-24
* 1 Copa anglesa: 2022-23
* 1 Community Shield: 2024

## Referències

* ↑ «J. Grealish: Summary». Perform Group. [Consulta: 31 maig 2018].
* ↑ «Jack Grealish Manchester City Midfielder, Profile & Stats | Premier League» (en anglès). [Consulta: 19 abril 2023].
# La mandolina del capità Corelli

La mandolina del capità Corelli (títol original: Captain Corelli's Mandolin) és una pel·lícula britànico-franco-estatunidenca de John Madden, estrenada l'any 2001, adaptació del llibre de Louis de Bernières, La Mandoline del capità Corelli, aparegut l'any 1993. Ha estat doblada al català. La pel·lícula està ambientada a la Segona Guerra Mundial durant l'ocupació de les tropes italianes a l'illa grega de Cefalònia. Nicolas Cage interpreta Antonio Corelli, un capità italià que durant la invasió s'enamora d'una jove grega: Pelàgia; a qui dona vida Penélope Cruz.

## Argument

Durant la Segona Guerra Mundial, el capità Antonio Corelli dirigeix una guarnició italiana a la Grècia ocupada, en l'illa de Cefalònia. Després d'haver-se instal·lat a la casa del Dr. Iannis i de la seva filla Pelagia, encanta fàcilment la població, i la filla del metge. Però aquesta espera el seu estimat, un militar de l'exèrcit grec. Mentre que desitja quedar-se en aquesta illa que acaba per estimar, les tropes italianes són a punt de marxar. El Capità Corelli ha de fer una tria entra la seva pàtria i Pelagia i s'ha d'enfrontar a la seva consciència.

## Repartiment

* Nicolas Cage: capità Antonio Corelli
* Penélope Cruz: Pelagia
* John Hurt: Dr. Iannis
* Christian Bale: Mandras
* Irène Papàs: Drosoula
* David Morrissey: capità Günther Weber
* Vincent Riotta: Quartermaster
* Gerasimos Skiadaressis: M. Stamatis
* Aspasia Kralli: Sra. Stamatis
* Michael Yannatos: Kokolios
* Viki Maragaki: Eleni
* Joanna-Daria Adraktas: Lemoni (de jove)
* Anirà Tavlaridis: Lemoni (més gran)
* Katerina Didaskalu: La mare de Lemoni
* Emilios Chilakis: Dimitris
* Massimiliano Pazzaglia: el capità

## Referències

* ↑ «La mandolina del capità Corelli». Ésadir.cat. [Consulta: 26 juny 2018].
* ↑ Holden, Stephen. «Film Review; A Mandolin Is a Weapon in a Laid-Back War» (en anglès). NYTimes.com. [Consulta: 14 setembre 2022].
# Miami Beach

Miami Beach és una població dels Estats Units a l'estat de Florida. Segons el cens del 2005 tenia 87.925 habitants.

## Demografia

Segons el cens del 2000, Miami Beach tenia 87.933 habitants, 46.194 habitatges, i 18.339 famílies. La densitat de població era de 4.829,5 habitants/km².
Dels 46.194 habitatges en un 14% hi vivien nens de menys de 18 anys, en un 27,4% hi vivien parelles casades, en un 8,5% dones solteres, i en un 60,3% no eren unitats familiars. En el 48,7% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,87 i el nombre mitjà de persones que vivien en cada família era de 2,76.
Per edats la població es repartia de la següent manera: un 13,4% tenia menys de 18 anys, un 7,8% entre 18 i 24, un 38,2% entre 25 i 44, un 21,3% de 45 a 60 i un 19,2% 65 anys o més.
L'edat mitjana era de 39 anys. Per cada 100 dones de 18 o més anys hi havia 105,4 homes.
La renda mitjana per habitatge era de 27.322 $ i la renda mitjana per família de 33.440 $. Els homes tenien una renda mitjana de 33.964 $ mentre que les dones 27.094 $. La renda per capita de la població era de 27.853 $. Entorn del 17% de les famílies i el 21,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Miami Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 2 agost 2010].
* ↑ «Geographic Comparison Table- Miami Beach». American Fact Finder. Oficina del Cens dels Estats Units, 12-01-2010.
# Ignaucourt

Ignaucourt és un municipi francès situat al departament del Somme i a la regió dels Alts de França. L'any 2007 tenia 75 habitants.

## Demografia
### Població

El 2007 la població de fet d'Ignaucourt era de 75 persones. Hi havia 27 famílies de les quals 4 eren unipersonals (4 homes vivint sols), 8 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 28 eren l'habitatge principal de la família, 2 eren segones residències i 5 estaven desocupats. Tots els 35 habitatges eren cases. Dels 28 habitatges principals, 25 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 7 en tenien quatre i 18 en tenien cinc o més. 18 habitatges disposaven pel capbaix d'una plaça de pàrquing. A 9 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ignaucourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 8 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 0 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 4 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 48 persones, 40 eren actives i 8 eren inactives. De les 40 persones actives 38 estaven ocupades (21 homes i 17 dones) i 2 estaven aturades (2 homes). De les 8 persones inactives 1 estava jubilada, 3 estaven estudiant i 4 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques d'Ignaucourt a l'INSEE.
* Évolution et structure de la population Fitxa amb el detall de dades d'Ignaucourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Karen Holliday

Karen Holliday (Nelson, 12 de febrer de 1966) va ser una ciclista neozelandesa, que ha combinat el ciclisme en pista amb la ruta. El 1990 es proclamà Campiona del món en Puntuació.

## Palmarès en pista

* 1990
** Campiona del món de Puntuació

## Palmarès en ruta

* 1990
** Campiona de Nova Zelanda en ruta

## Enllaços externs

* Fitxa a sitiodeciclismo.net
* Fitxa a cyclebase.nl
# GrimE

GrimE, per a Grim Edit, és un motor de videojoc desenvolupat per LucasArts. És un descendent de SCUMM i és destinat als jocs d'aventura gràfica en 3D. Ha servit sobretot per a Grim Fandango i Escape from Monkey Island. Utilitza el llenguatge script de codi obert Lua.
És previst per jugar sense servir-se de ratolí.
Residual, un projecte a prop de la màquina virtual ScummVM, està dissenyat per proporcionar una implementació lliure del motor GrimE mitjançant enginyeria inversa.

## Referències

* ↑ «Lucasarts adventure games» (en anglès). Arxivat de l'original el 2001-05-04. [Consulta: 10 abril 2010].
* ↑ «Residual - FAQ» (en anglès). Arxivat de l'original el 2010-01-05. [Consulta: 10 abril 2010].

## Enllaços externs

* LucasArts y la Edad de Oro de las aventuras gráficas(castellà)
# Laporte

* No s'ha de confondre amb Laporta.
«Laporte, La Porte o LaPorte» té aquests significats:
* Toponímia:
** La Porte (Califòrnia), concentració de població designada pel cens dels Estats Units a l'estat de Califòrnia
** Laporte (Colorado)
** LaPorte (Indiana)
** Laporte (Minnesota)
** Laporte (Pennsilvània)
** La Porte City, població dels Estats Units a l'estat d'Iowa
** Saint-Martin-de-la-Porte, municipi francès al departament de Savoia
* Biografies:
** Bernard Laporte (Rodés, Avairon, 1964), jugador i entrenador de rugbi francès.
** Charles de La Porte (París, 1602 - 1664), marquès de La Meilleraye i militar francès
** Joan-Ramon Laporte (Barcelona, 1948), farmacòleg barceloní
** Josep Laporte i Salas (Reus, 1922 - Barcelona, 2005), polític i professor universitari català
** Aymeric Laporte (Agen, 27 de maig de 1994) jugador de futbol.
# James Quibell

James Edward Quibell (Newport, 11 de novembre de 1867 - Hertford, 5 de juny de 1935) va ser un egiptòleg britànic.

## Vida

Quibbell va néixer a Newport, Shropshire. Es va casar amb l'artista i arqueòloga escocesa Annie Abernethie Pirie el 1900.
Va estudiar a l'Adams' Grammar School de Newport i a la Christ Church d'Oxford. Va quedar fascinat per les antiguitats i es va oferir com a alumne al professor Flinders Petrie, amb qui va treballar a Coptos el 1893, després a Naqada, Buleas, Tebes, El Kab i Hierakonpolis els anys successius. També va ajudar a Cecil Firth en les seves excavacions a Saqqara. Entre el 1899 i el 1904, també va exercir com a inspector en cap d'antiguitats per al Delta i l'Egipte Mitjà (Howard Carter, que era inspector en cap a Luxor era el seu contrari). Més tard, entre 1904 i 1905, va ser nomenat inspector en cap a Saqqara. Entre 1914 i 1923, va ser guardià del Museu del Caire i va ser director d'excavacions a la Piràmide Esglaonada entre 1931 i 1935.
Després de sis mesos d'estudis a la Universitat Humboldt de Berlín, va ser nomenat membre de la Comissió de Catàleg del Museu Egipci, i el 1899 com a inspector del personal del Departament d'Antiguitats, essent així un col·lega Howard Carter.
Va treballar a Saqqara, a la Vall dels Reis (on hi va descobrir la tomba de Yuya i Tjuyu el 1905), i a Hierakonpolis (antic Nekhen), on entre altres descobriments el seu equip va trobar la Paleta Narmer.
Va exercir com a director del Museu Egipci des de 1914 fins a 1923 i secretari general del Servei d'Antiguitats fins al 1925, quan es va jubilar.

## Publicacions

* Ballas. Bernard Quaritch, Londres 1896.
* El Kab. Bernard Quaritch, Londres 1898.
* Excavations at Saqqara, 1906–1907. Imprimerie de l'Institut français d'archéologie orientale, El Caire 1908.
* Hierakonpolis. Bernard Quaritch, Londres 1900–1902.
* The Ramesseum. Bernard Quaritch, Londres 1898.

## Referències

* ↑ Forbes, 1996, p. 54.
* ↑ Bierbrier, 2012, p. 450.
* ↑ «Egypt: The Egyptologists» (en anglès). touregypt.net. [Consulta: 28 desembre 2021].

## Vegeu també

* Cap de maça de Narmer.
* Cap de maça del rei Escorpí.

## Bibliografia

* Bierbrier, M. L.. Who Was Who in Egyptology (en anglès). Londres: Egypt Exploration Society, 2012. ISBN 978-0856982071.
* Forbes, Dennis C. Quibell at Hierakonpolis (en anglès). KMT, 1996.
# Laura Salvador i Alaña

Laura Salvador i Alaña (Barcelona, 5 de gener de 1988) és una exjugadora d'hoquei sobre patins i política catalana.
Formada al Club Esportiu Noia, va debutar a l'OK Lliga femenina la temporada 2010-11 i la següent va fitxar per l'Igualada Femení HCP. Internacional amb la selecció espanyola d'hoquei sobre patins en categories inferiors, va jugar amb la selecció catalana en categoria absoluta. Hi va aconseguir una Blanes Golden Cup el 2007 i dos subcampionats de la Copa Amèrica el 2006 i 2007. Va retirar-se esportivament al final de la temporada 2016-17. Posteriorment, va dedicar-se a la política local. Des del juny de 2015, ha exercit com a regidora d'Esports de l'Ajuntament de Sant Sadurní d'Anoia per Convergència i Unió a les eleccions municipals de 2015 i reelegida pel Partit Demòcrata Europeu Català a les de 2019.

## Palmarès
### Selecció catalana

* 2 medalles d'argent a la Copa Amèrica d'hoquei patins femenina: 2006, 2007
* 1 Golden Cup; 2007

## Referències

* ↑ «Laura Salvador i Alaña». Enciclopèdia de l'esport català. Barcelona: Grup Enciclopèdia Catalana.
* ↑ «L'IHC fitxa tres jugadores per a l'equip femení». AnoiaDiari, 28-07-2011. [Consulta: 17 octubre 2020].
* ↑ «Sant Sadurní acull aquest dissabte la VIII Copa Generalitat d'hoquei patins». Ràdio Sant Sadurní, 24-01-2017. [Consulta: 17 octubre 2020].

## Enllaços externs

* Fitxa de Laura Salvador i Alaña - Rink.Hockey (anglès)
* Currículum Laura Salvador i Alaña - Ajuntament de Sant Sadurní d'Anoia
# Michael Drayton

Michael Drayton (1563, Harshull, Warwickshire - 23 de desembre de 1631, Regne d'Anglaterra) fou un poeta anglès que destacà en el teatre isabelí. Tot i que no era d'origen noble, va estar tota la vida lligat a l'aristocràcia fent feines a la cort. En l'extensa obra fa servir la majoria de les formes de la poesia de l'època, tret del poema èpic culte extens de tipus italià, sobretot destaca en pastorals, elegies i cançons. Va compondre un extens poema no acabat en trenta cants de versos alexandrins anomenat Polyolbion (1613-1622), prova de la seva cultura, car conté un itinerari poètic del país ple de valuoses descripcions de muntanyes, rius, valls i boscs anglesos, amb moltes llegendes i narracions històriques que serveixen per amenitzar la monotonia del viatge. Dels poemes bucòlics destaquen els anomenats Nymphidia i La garnalda del pastor (1593), de la resta de la seva producció, les Epístoles heroiques d'Anglaterra, La batalla d'Agincourt i Les Guerres dels Barons. Totes les seves obres completes varen imprimir-se a Londres el 1748 i 1753.
# Kvačany (Žilina)

* No s'ha de confondre amb Kvačany (Prešov).
Kvačany és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1286.
# John Shasky

John Paul Shasky, (Birmingham, Michigan, 31 de juliol de 1964) és un exjugador de bàsquet nord-americà. Amb 2.11 d'alçada, el seu lloc natural a la pista era el de pivot.

## Carrera esportiva

Va començar jugant a l'equip de la Universitat de Minnesota el 1982, i el 1986 va fer el salt a la lliga francesa per jugar amb el Cholet. La temporada següent la inicia al Basket Brescia italià, on només juga vuit partits, ja que acaba la temporada a la CBA. Comença un periple per equips de l'NBA, com els Miami Heat, els Golden State Warriors o els Dallas Mavericks, per tornar el 1991 a la lliga italiana. L'any següent signa per un equip de la lliga grega, i en el mes de desembre de la seva segona temporada a Grècia, havent canviat d'equip a final de temporada, és tallat i fitxa pel Fórum Filatélico de la lliga ACB. En acabar la temporada torna a Grècia, però tornaria a jugar novament a l'ACB la següent temporada, aquesta vegada al Joventut de Badalona.

## Referències

* ↑ John Shasky jugador a l'ACB
# Halichoeres semicinctus

Halichoeres semicinctus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 38 cm de longitud total.

## Distribució geogràfica

Es troba des de Point Conception (Califòrnia, Estats Units) fins a l'Illa de Guadalupe (Baixa Califòrnia) i el Golf de Califòrnia (Mèxic).

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Le Seuil du vide

Le Seuil du vide és una pel·lícula de cinema fantàstic francesa de Jean-François Davy, produïda el 1971 però estrenada el 1974, amb un guió basat en la novel·la d'André Ruellan.

## Sinopsi

Wanda, una jove pintora, marxa a París per fer carrera. Una anciana li ofereix llogar un pis. És una petita habitació moblada amb una porta tancada. Aconsegueix obrir la porta, però es pregunta si són somnis, visions o realitat.
Un galerista li proposa exposar els seus quadres. Ell la convida a una festa on pot conèixer gent i fer amics. Però aquesta festa és una mena de ball de disfresses estrany en un castell. Wanda és segrestada, es desperta i fuig del castell.

## Repartiment

* Dominique Erlanger: Wanda Leibowitz
* Odette Duc: Léonie
* Catherine Rich: Mona
* Michel Lemoine: Franck, l'amant de Wanda
* Jean Servais: De Gournais, el director de la galeria
* Pierre Vaneck: Dr. Liancourt
* Georgette Anys: La mare de Wanda
* Arlette Emmery: la infermera
* Claude Melki: El barman
* Jean-François Davy: el pintor trencat
* Liza Braconnier
* Jean Droze
* Adrien Forge
* Philippe Gasté
* Karine Jeantet
* Yvon Lec
* Roger Lumont
* Paul Pavel
* André Tomasi
* Roland Topor: Home al metro

## Comentari

Le Seuil du vide s'ha comparat amb pel·lícules de Roman Polanski com ara La llavor del diable o Le Locataire (de Roland Topor, que fa una aparició a Le Seuil du vide).
El director va fer llegir el guió a Arletty, a qui volia veure actuar a la pel·lícula. Tot i les nombroses trobades, això no passa. En aquesta etapa de la seva vida, Arlette encara volia semblar una actriu, tot i que havia deixat d'actuar, explica.

## Referències

* ↑ Le Seuil du vide a telerama.fr
* ↑ Le Seuil du vide a senscritique.com
* ↑ Adrien Gombeaud, « Merci qui ? Merci Davy », Vanity Fair n°46, mai 2017, pages 116-123.

## Enllaços externs

* Crítica de la pel·lícula